CELEX: 32018D0558
Language: et
Date: 2018-03-20 00:00:00
Title: Poliitika- ja julgeolekukomitee otsus (ÜVJP) 2018/558, 20. märts 2018, millega pikendatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi volitusi (EUBAM Libya/1/2018)

11.4.2018   
            
            
               ET
            
            
               Euroopa Liidu Teataja
            
            
               L 93/3
            
         POLIITIKA- JA JULGEOLEKUKOMITEE OTSUS (ÜVJP) 2018/558,
   20. märts 2018,
   millega pikendatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi volitusi (EUBAM Libya/1/2018)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 22. mai 2013. aasta otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), (1) eriti selle artikli 9 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Otsuse 2013/233/ÜVJP artikli 9 lõike 1 kohaselt on poliitika- ja julgeolekukomitee volitatud tegema kooskõlas aluslepingu artikliga 38 Liibüas läbiviidava Euroopa Liidu integreeritud piirihalduse abimissiooni (EUBAM Libya) poliitiliseks kontrolliks ja strateegiliseks juhtimiseks asjakohaseid otsuseid, sealhulgas missiooni juhi ametisse nimetamise kohta.
            
         
               (2)
            
            
               Poliitika- ja julgeolekukomitee võttis 18. juulil 2017 vastu otsuse (ÜVJP) 2017/1401, (2) millega pikendatakse missiooni EUBAM Libya juhi Vincenzo TAGLIAFERRI volitusi 22. augustist 2017 kuni 21. augustini 2018.
            
         
               (3)
            
            
               Nõukogu võttis 17. juulil 2017 vastu otsuse (ÜVJP) 2017/1342, (3) millega muudetakse otsust 2013/233/ÜVJP ja pikendatakse selle kehtivust 31. detsembrini 2018.
            
         
               (4)
            
            
               Liidu välisasjade ja julgeolekupoliitika kõrge esindaja tegi 26. veebruaril 2018 ettepaneku pikendada Vincenzo TAGLIAFERRI volitusi missiooni EUBAM Libya juhina 22. augustist 2018 kuni 31. detsembrini 2018,
            
         ON VASTU VÕTNUD KÄESOLEVA OTSUSE:
   Artikkel 1
   Missiooni EUBAM Libya juhi Vincenzo TAGLIAFERRI volitusi pikendatakse 22. augustist 2018 kuni 31. detsembrini 2018.
   Artikkel 2
   Käesolev otsus jõustub 21. augustil 2018.
   
      Brüssel, 20. märts 2018
      
         
            Poliitika- ja julgeolekukomitee nimel
         
         
            esimees
         
         W. STEVENS
      
   
   
      (1)  ELT L 138, 24.5.2013, lk 15.
   
      (2)  Poliitika- ja julgeolekukomitee 18. juuli 2017. aasta otsus (ÜVJP) 2017/1401, millega pikendatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi volitusi (EUBAM Libya/1/2017) (ELT L 199, 29.7.2017, lk 13).
   
      (3)  Nõukogu 17. juuli 2017. aasta otsus (ÜVJP) 2017/1342, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), ja pikendatakse selle kehtivust (ELT L 185, 18.7.2017, lk 60).